భండారు శ్రీనివాస రావు – వార్తా వ్యాఖ్య: అమ్మాయిలూ ! బ్రహ్మాస్త్రం మీ చేతిలోనే వుంది
అమ్మాయిలూ ఇలా చేసి చూడండి !
ఆ భవనంలో మీరు వెళ్ళాల్సింది ఆఖరు అంతస్తులోకి. బాగా పొద్దుపోయింది. లిఫ్ట్ లోకి మీతో పాటు పరిచయం లేని ఓ మగవాడు కూడా ఎక్కాడు. అతడి చూపులు, ప్రవర్తన మీకు అనుమానం కలిగించాయి. అప్పుడు ఏం చెయ్యాలంటే, మీరు వెళ్ళాల్సిన అంతస్తు పన్నెండు అనుకోండి. పన్నెండు లిఫ్ట్ బటన్లు ఒకేసారి వరసగా ప్రెస్ చేయండి. దాంతో లిఫ్ట్ ప్రతి అంతస్తులో ఆగుతూ వెడుతుంది. అలా ఆగుతూ వెళ్ళే లిఫ్ట్ లో ఎలాటి అఘాయిత్యం చేయడానికీ ఏ మగవాడు సాహసించడు.
ఇంట్లో మీరు ఒంటరిగా వున్నారు. ఎవడో ముక్కూ మొహం తెలియని మనిషి లోపల ప్రవేశించి మీ మీద దౌర్జన్యం చేయబోయాడు. వెంటనే వంట గదిలోకి వెళ్ళిపొండి. కారపు పొడి డబ్బా ఎక్కడ వుంటుందో మీకు మాత్రమే తెలుసు. కత్తులూ, ప్లేట్లు ఎక్కడ ఉంటాయో తెలిసిందీ మీకే. వాటిని మీ రక్షణ కవచాలుగా మార్చుకోండి. స్టెయిన్ లెస్ స్టీల్ ప్లేట్లు, చెంచాలు గదంతా విసరడం మొదలు పెట్టండి. ఆ చప్పుడుకు ఇరుగూపొరుగూ రావడం ఏమో కాని ఆ ఆగంతకుడి గుండెల్లో రైళ్ళు పరిగెత్తడం ఖాయం. కాలికి బుద్ది చెప్పడం అంతకంటే ఖాయం.
రాత్రి వేళ వొంటరిగా ఆటోలోనొ, టాక్సీలోనొ వెళ్ళాల్సిన అవసరం పడింది. ఆటో ఎక్కే ముందే దాని నెంబరు రాసుకోండి. ఎక్కగానే మొబైల్ ఫోనులో ఇంటి వారికి వివరాలు ఆటో డ్రైవర్ వినేటట్టు పెద్దగా చెప్పండి. అవతల లైను కలవకపోయినా సరే, ఆటో వివరాలు ఎవరికో చెబుతున్నట్టు కాసేపు నటించండి. ఇక అంతే! అప్పటిదాకా వాడి మనసులో వేరే చెడు ఉద్దేశ్యాలు వున్నా ఆ ఫోను కాలుతో అన్నీ సున్నా. తన వివరాలు మీకు తెలుసనీ, మీకే కాకుండా మీ వాళ్లకు కూడా తెలిసిపోయాయని తెలుసుకుని భయపడి పోతాడు. మీరు వెళ్ళాల్సిన చోటుకు భద్రంగా తీసుకువెళ్ళి దింపుతాడు. ఎందుకంటె మీకేదైనా జరిగిందంటే ముందు చుట్టుకునేది వాడి మెడకే అని వాడికి అప్పటికే అర్ధం అయి వుంటుంది.
మీరు ఎక్కిన ఆటోవాడు హఠాత్తుగా వేరే సందులోకి మళ్ళాడనుకోండి. గాభరా పడకండి. అదును చూసి మీ చున్నీతో వాడి మెడ గట్టిగా వెనక్కి లాగండి. ఊపిరాడక వాడే గిజగిజలాడుతాడు. అపాయం నుంచి తప్పించుకోవడానికి ఆ మాత్రం వ్యవధానం చాలు.
ఇంతకీ చెప్పేదేమిటంటే...
'మృగాళ్ళ' నుంచి మిమ్మల్ని మీరు కాపాడుకోవడానికి వేరే ఆయుధాలు అక్కరలేదు. మానసికంగా చురుగ్గా, సంసిద్ధంగా వుంటే చాలు, అదే మీ చేతిలో కనబడకుండా వుండే 'బ్రహ్మాస్త్రం'.
bhandaaru srinivasa raavu – varta vyaakhya: ammaayiluu ! brahmastram mee chetilone vundi
ammaayiluu ilaa chesi chudandi !
aa bhavanamlo meeru vellaalsindi aakharu antastuloki. baga poddupoyindi. lift loki meetho paatu parichayam laeni oo magavaadu kuudaa ekkaadu. atadi chuupulu, pravartana meeku anumanam kaliginchaayi. appudu yem cheyyalante, meeru vellaalsina antastu pannendu anukondi. pannendu lift batanlu okesari varasagaa press cheyandi. daamto lift prati antastulo aagutuu vedutundi. alaa aagutuu velle lift loo elati aghaayityam cheyadaanikii e magavaadu saahasinchadu.
intlo meeru ontarigaa vunnaru. evado mukku moham teliyani manishi lopala pravesinchi mee meeda dourjanyam cheyaboyadu. ventane vanta gadiloki vellipondi. kaarapu podi dabba ekkada vuntundo meeku matrame telusu. kattuluu, platelu ekkada untayo telisindii meeke. vaatini mee rakshana kavachaalugaa marchukondi. stein less steel platelu, chenchaalu gadanta visaradam modalu pettandi. aa chappuduku iruguuporuguu ravadam emo kaani aa aagantakudi gundello raillu parigettadam khayam. kaaliki buddi cheppadam antakante khayam.
raatri vaela vontarigaa autolono, taxilono vellaalsina avasaram padindi. auto ekke munde daani nembaru rasukondi. ekkagaane mobail phonulo inti vaariki vivaraalu auto driver vinetattu peddagaa cheppandi. avatala lainu kalavakapoyina sare, auto vivaraalu evariko chebutunnattu kasepu natinchandi. ika anthe! appatidaka vaadi manasulo vere chedu uddesyaalu vunna aa phonu kaalutho annee sunna. tana vivaraalu meeku telusanee, meeke kakunda mee vaallaku kuudaa telisipoyayani telusukuni bhayapadi potaadu. meeru vellaalsina chotuku bhadramgaa teesukuvelli dimputaadu. endukante meekedainaa jarigindante mundu chuttukunedi vaadi medake ani vaadiki appatike ardham ayi vuntundi.
meeru ekkina autovadu hataattugaa vere sanduloki malladanukondi. gabhara padakandi. adunu chusi mee chunneetho vaadi meda gattigaa venakki lagandi. oopiraadaka vade gijagijalaadutaadu. apayam nunchi tappinchukovadaaniki aa maatram vyavadhaanam chaalu.
intakee cheppedemitante...
'mrugaalla' nunchi mimmalni meeru kapadukovadaniki vere aayudhaalu akkaraledu. maanasikamgaa churugga, samsiddhamgaa vunte chaalu, adhe mee chetilo kanabadakunda vunde 'brahmastram'.